**EGYESÜLÉSI TERV**

**A Várpalotai Hulladékgazdálkodási Közszolgáltató Nonprofit Korlátolt Felelősségű Társaságnak a Várpalotai Közszolgáltató Nonprofit Korlátolt Felelősségű Társaságba beolvadással történő egyesüléséről.**

**1./ Az egyesülés (beolvadás) indoka**:

A hulladékgazdálkodási közszolgáltatási feladatokat Várpalota Város Önkormányzata, illetve a környékbeli települési önkormányzatok megbízásából 2013-ig Várpalota városban és környékén az Önkormányzat egyszemélyes tulajdonában álló Várpalotai Közüzemi Kft. végezte. A hulladékgazdálkodási közszolgáltatási feladatok ellátásának jogszabályi feltételei és gazdasági körülményei azonban 2013-ban alapvetően megváltoztak. A Várpalotai Hulladékgazdálkodási Közszolgáltató Nonprofit Korlátolt Felelősségű Társaság (Cg. 19-09-516397, 8100 Várpalota, Fehérvári út 7., a továbbiakban: *VHG Kft.*) ehhez a változáshoz kapcsolódóan 2013. évben a Várpalotai Közüzemi Korlátolt Felelősségű Társaságból (jelenlegi cégneve: Várpalotai Közszolgáltató Nonprofit Korlátolt Felelősségű Társaság, Cg. 19-09-505188, 8100 Várpalota, Fehérvári út 7., a továbbiakban: *VKSZN Kft.*) történt kiválással éppen amiatt jött létre, mert a jogszabályok már csak nonprofit cég számára tették lehetővé a közszolgáltatás nyújtását. A VKSZN Kft. viszont akkoriban nem volt nonprofit jellegű társaság, így a feltételeknek nem felelt meg, ezért a hulladékgazdálkodási üzletága kiválásával egy önálló társaság létrehozása jelentette a megoldást.

Ezt követően, 2017-től a hulladékgazdálkodási közszolgáltatás ellátásának helyzete ismét megváltozott, jelenleg a hulladékgazdálkodást a városban és a városkörnyéken is lényegében a VKSZN Kft. végzi egy regionális társasággal kötött alvállalkozási szerződés keretében, a VHG Kft. pedig érdemi szakmai és gazdasági tevékenységet nem folytat, ezért önálló társaságként a fenntartására nincs szükség, célszerű a VKNSZ Kft-vel történő egyesülés útján, az abba való beolvadással, teljes jogutódlás mellett megszüntetni. Beolvadás esetén a beolvadó VHG Kft. tehát megszűnik, általános jogutódja az egyesülésben részt vevő VKNSZ Kft. lesz. Az egyesülési folyamattal ilyen módon szakmai és pénzügyi-gazdálkodási egyszerűsítést, racionalizálást hajtunk végre, amely a jelenlegihez képest egyértelmű munkaszervezési és pénzügyi körülményeket teremthet.

A VKSZN Kft. 432.450.000 Ft. jegyzett tőkével rendelkezik, egyedüli tulajdonosa Várpalota Város Önkormányzata. A VHG Kft. jegyzett tőkéje 3.000.000 Ft, tulajdonosai Várpalota Város Önkormányzata (60 %-ban) és a VKNSZ Kft. (40 %-ban), így mindkét társaság tényleges tulajdonosa Várpalota Város Önkormányzata, amelynek képviselőtestülete a VHG Kft. esetében a közvetett egyszemélyes tulajdonos, a VKSZN Kft. esetében a közvetlen egyszemélyes tulajdonos képviseletében eljárva jogosult meghatározni az egyesülés feltételeit és ütemezését.

**2./ Az egyesülés (beolvadás) jogszabályi keretei**:

A polgári törvénykönyvről szóló 2013. évi V. törvény (Ptk.) 3:44. §-a szerint jogi személy más jogi személyekkel beolvadás útján egyesülhet. A Ptk. 3:136. §-a kimondja, hogy gazdasági társaság más gazdasági társasággal, valamint szövetkezettel és egyesüléssel egyesülhet. Ebben az esetben a beolvadó jogi személy megszűnik, általános jogutódja az egyesülésben részt vevő másik jogi személy. Ha az egyesülésben részt vevő jogi személyek mindegyike határoz az egyesülés kezdeményezéséről, az ügyvezetéseik kötelesek közös egyesülési tervet készíteni, amelynek tartalmaznia kell valamennyi jogi személy vagyonmérleg-tervezetét, valamint az egyesüléssel létrejövő jogi személy nyitó vagyonmérleg-tervezetét. Az egyesülésben részt vevő jogi személyek az egyesülési terv elfogadásáról külön-külön döntenek, azt akkor kell elfogadottnak tekinteni, ha az egyesülésben részt vevő valamennyi jogi személy elfogadta.

A VHG Kft-nek a VKSZN Kft-be beolvadással történő egyesülésének jogszabályi feltételei a fentiek szerint adottak, az egyesüléssel kapcsolatos döntéseket pedig elsősorban Várpalota Város Önkormányzata Képviselőtestülete, majd ennek megfelelően a VHG Kft. taggyűlése taggyűlési határozattal, illetve a VKSZN Kft. alapítójának képviseletében a Polgármester alapítói határozattal hozza meg.

**3./ Az egyesülésről szóló döntések meghozatala**:

Az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény (Áttv.) 2. §-a szerint az egyesülésben résztvevő társaság döntéshozó szerve az egyesülésről két alkalommal határoz. Első ízben az ügyvezetésnek a Felügyelő bizottság által véleményezett előterjesztése alapján azt állapítja meg, hogy a tagok egyetértenek-e az egyesülés szándékával, továbbá dönt arról, hogy a társaság az egyesülés után milyen formában működjön tovább és előzetesen felméri, hogy a tagok közül ki és mekkora vagyoni hozzájárulással kíván a jogutód társaság tagjává válni. Ha a tagok az átalakulás szándékával egyetértenek, a döntéshozó szerv meghatározza a vagyonmérleg-tervezetek fordulónapját, dönt a könyvvizsgáló személyéről és megbízza az ügyvezetést az egyesülési terv és a szükséges egyéb dokumentumok elkészítésével.

Az Áttv. 14. §-a előírja, hogy az egyesüléssel kapcsolatban egyesülési tervet kell készíteni, amelynek része az egyesülési szerződés is. Az egyesülési szerződésben rögzíteni kell a jogutód típusát és formáját is, de beolvadás esetében az átvevő társaság típusa, gazdasági társaság esetén a formája változatlan marad. Beolvadás esetén az egyesülési szerződésben meg kell határozni az átvevő társaság létesítő okiratában szükséges módosítások tervezetét, ami azt jelenti, hogy el kell készíteni a VKSZN Kft. hatályos alapító okiratának módosítását, valamint a módosításokkal egységes szerkezetbe foglalt alapító okiratot, amelyet az alapító képviselőjeként a Polgármester ír alá. Az egyesülési terv része a beolvadást követő állapotot rögzítő tagjegyzék is. Az egyesülési tervben megjelölhető az az időpont is, amikor az egyesüléshez fűződő joghatások beállnak, viszont ez nem lehet korábbi, mint a jogutód nyilvántartásba vételének napja. A beolvadás időpontjaként – figyelembe véve az előkészítés, a döntéshozatal, a közlemény megjelenése és a hitelezői moratórium ütemezését – célszerű 2019. június 30. napját meghatározni.

Az Áttv. 6. §-a szerint az egyesülési terv és mellékletei elfogadásáról a döntéshozó szerv az egyesülésről véglegesen döntő ülésén határoz, amikor meghatározhatja a beolvadás időpontját is. A döntéshozó szerv továbbá dönt az egyesülésről, valamint a jogutód társaság tagjai aláírják a jogutód létesítő okiratát. Az egyesülési tervet az egyesülésben résztvevő társaságok vezető tisztségviselői írják alá.

Az Áttv. 8. § (1) bekezdése szerint a tagok úgy is dönthetnek, hogy az egyesülési javaslat érdemi elbírálásáról egy ülésen határoznak, amennyiben a vezető tisztségviselők az egyesüléshez szükséges okiratokat megfelelően előkészítik. Ebben az esetben az ülésre el kell készíteni az egyesülési tervet, amelyben a könyvvizsgáló által ellenőrzött vagyonmérleg- és vagyonleltár-tervezet szerepelhet. A jelen egyesülés során a tervek szerint a tulajdonosi Képviselőtestület 2019. április végén megtartott ülésén, egy ülésen határoz az egyesülési javaslatról, majd ezt követően a Képviselőtestülettől kapott felhatalmazások szerint a VHG Kft. taggyűlése hozza meg a szükséges határozatokat, illetve a VKSZN Kft. alapítójának képviselője az alapítói határozatot.

**4./ Vagyonmérleg-tervezetek:**

Az egyesülési terv magában foglalja a VHG Kft, mint beolvadó társaság és a VKSZN Kft, mint átvevő társaság vagyonmérleg-tervezetét és az azt alátámasztó vagyonleltár-tervezetét, valamint a VKSZN Kft, mint átvevő társaság nyitó vagyonmérleg-tervezetét.

Az egyesülésben résztvevő társaságok vagyonmérleg-tervezeteként a számviteli törvény szerinti beszámoló mérlege elfogadható, mert azok 2018. december 31-ei fordulónapjától a beolvadásról szóló végleges döntés tervezett 2019. április 26-ai időpontjáig hat hónap nem telik el.

Az Átvevő Társaságban tagként részt venni nem kívánó tagokkal való elszámolás módjáról tervezetet ebben az esetben készíteni nem kellett, mert ilyen tag ebben az egyesülésben nem vesz részt.

Várpalota Város Önkormányzata, mint meglévő tagot pótlólagosan teljesítendő vagyoni hozzájárulás nem terheli,

A vagyonmérleg-tervezeteket a számviteli törvény szerinti beszámoló mérlegére vonatkozó módszerekkel és a törvény szerinti bontásban kell elkészíteni. Az egyesülésben résztvevő társaságok a számviteli törvény szerinti beszámoló mérlegében kimutatott eszközöket és kötelezettségeket nem értékelik át. Az egyesüléssel létrejövő VKSZN Kft. vagyonmérleg-tervezete az egyesülésben résztvevő társaságok vagyonmérleg-tervezetétől eltér.

A beolvadással érintett társaságok vagyonának értékét, a saját tőke összegét a könyvvizsgáló által elfogadottnál magasabb értékben nem határozzuk meg.

###### **MÉRLEG „A” változat**

###### **Eszközök (aktívák)**

adatok EFt-ban

|  |  |  |  |  |  |
| --- | --- | --- | --- | --- | --- |
| **Sor-**  **Szám** | A tétel megnevezése | Könyv szerinti érték Várpalotai Közszolgáltató Nonprofit Kft. | **Átalakulással megszűnő Gazdasági Társaság** | **Különbözetek** | Vagyonértékelés szerinti érték Várpalotai Közszolgáltató Nonprofit Kft. |
| a | b | c | d | e | g |
| **01.** | **A. Befektetett eszközök (02.+10.+18. sor)** | **1 288 001** | **16 684** | **-14 363** | **1 290 322** |
| **02.** | **I. Immateriális javak (03.-09. sorok)** | **488** | **0** | **0** | **488** |
| 03. | Alapítás-átszervezés aktivált értéke | 488 | 0 | 0 | 488 |
| 04. | Kísérleti fejlesztés aktivált értéke | 0 | 0 | 0 | 0 |
| 05. | Vagyoni értékű jogok | 0 | 0 | 0 | 0 |
| 06. | Szellemi termékek | 0 | 0 | 0 | 0 |
| 07. | Üzleti vagy cégérték | 0 | 0 | 0 | 0 |
| 08. | Immateriális javakra adott előlegek | 0 | 0 | 0 | 0 |
| 09. | Immateriális javak értékhelyesbítése | 0 | 0 | 0 | 0 |
| 10. | **II. Tárgyi eszközök (11.-17. sorok)** | **1 266 615** | **16 684** | **0** | **1 283 299** |
| 11. | Ingatlanok és a kapcsolódó vagyoni értékű jogok | 1 047 992 | 0 | 0 | 1 047 992 |
| 12. | Műszaki berendezések, gépek, járművek | 171 741 | 16 684 | 0 | 188 425 |
| 13. | Egyéb berendezések, felszerelések, járművek | 24 729 | 0 | 0 | 24 729 |
| 14. | Beruházások, felújítások | 22 153 | 0 | 0 | 22 153 |
| 16. | Beruházásokra adott előlegek | 0 | 0 | 0 | 0 |
| 17. | Tárgyi eszközök értékhelyesbítése | 0 | 0 | 0 | 0 |
| 18. | **III. Befektetett pénzügyi eszközök (19.-28. sorok)** | **20 898** | **0** | **-14 363** | **6 535** |
| 19. | Tartós részesedés kapcsolt vállalkozásban | 4 346 | 0 | 0 | 4 346 |
| 20. | Tartósan adott kölcsön kapcsolt vállalkozásban | 0 | 0 | 0 | 0 |
| 21. | Tartós jelentős tulajdoni részesedés | 14 363 | 0 | -14 363 | 0 |
| 22. | Tartósan adott kölcsön jelentős tulajdoni részesedési viszonyban álló vállalkozásban | 0 | 0 | 0 | 0 |
| 23. | Egyéb tartós részesedés | 0 | 0 | 0 | 0 |
| 24. | Tartósan adott kölcsön egyéb részesedési  viszonyban álló vállalkozásban | 0 | 0 | 0 | 0 |
| 25. | Egyéb tartósan adott kölcsön | 2 189 | 0 | 0 | 2 189 |
| 26. | Tartós hitelviszonyt megtestesítő értékpapír | 0 | 0 | 0 | 0 |
| 27. | Befektetett pénzügyi eszközök értékhelyesbítése | 0 | 0 | 0 | 0 |
| 28. | Befektetett pénzügyi eszközök értékelési különbözete | 0 | 0 | 0 | 0 |

adatok EFt-ban

|  |  |  |  |  |  |
| --- | --- | --- | --- | --- | --- |
| **Sor-**  **Szám** | A tétel megnevezése | Könyv szerinti érték Várpalotai Közszolgáltató Nonprofit Kft | **Átalakulással megszűnő Gazdasági Társaság** | **Különbözetek** | Vagyonértékelés szerinti érték Várpalotai Közszolgáltató Nonprofit Kft. |
| a | b | c | d | e | gf |
| **29.** | **B. Forgóeszközök (30.+37.+46.+53. sor)** | **707 684** | **179 824** | **-115 761** | **771 747** |
| 30. | I. Készletek (31.-36. sorok) | **15 953** | **0** | **0** | **15 953** |
| 31. | Anyagok | 7 985 | 0 | 0 | 7 985 |
| 32. | Befejezetlen termelés és félkész termékek | 2 656 | 0 | 0 | 2 656 |
| 33. | Növendék-, hízó- és egyéb állatok | 0 | 0 | 0 | 0 |
| 34. | Késztermékek | 0 | 0 | 0 | 0 |
| 35. | Áruk | 5 312 | 0 | 0 | 5 312 |
| 36. | Készletekre adott előlegek | 0 | 0 | 0 | 0 |
| 37. | II. Követelések (38.-45. sorok) | **329 560** | **179 150** | **-115 761** | **392 949** |
| 38. | Követelések áruszállításból és szolgáltatásból  (vevők) | 98 920 | 166 541 | 0 | 265 461 |
| 39. | Követelések kapcsolt vállalkozással szemben | 9 210 | 0 | 0 | 9 210 |
| 40. | Követelések jelentős tulajdoni részesedési viszonyban lévő vállalkozással szemben | 115 761 | 0 | -115 761 | 0 |
| 41. | Követelések egyéb részesedési viszonyban lévő  vállalkozással szemben | 0 | 0 | 0 | 0 |
| 42. | Váltókövetelések | 0 | 0 | 0 | 0 |
| 43. | Egyéb követelések | 105 669 | 12 609 | 0 | 118 278 |
| 44. | Követelések értékelési különbözete | 0 | 0 | 0 | 0 |
| 45. | Származékos ügyletek pozitív értékelési különbözete | 0 | 0 | 0 | 0 |
| 46. | III. Értékpapírok (47.-52. sorok) | **0** | **0** | **0** | **0** |
| 47. | Részesedés kapcsolt vállalkozásban | 0 | 0 | 0 | 0 |
| 48. | Jelentős tulajdoni részesedés | 0 | 0 | 0 | 0 |
| 49. | Egyéb részesedés | 0 | 0 | 0 | 0 |
| 50. | Saját részvények, saját üzletrészek | 0 | 0 | 0 | 0 |
| 51. | Forgatási célú hitelviszonyt megtestesítő  értékpapírok | 0 | 0 | 0 | 0 |
| 52. | Értékpapírok értékelési különbözete | 0 | 0 | 0 | 0 |
| 53. | IV. Pénzeszközök (54.-55. sorok) | **362 171** | **674** | **0** | **362 845** |
| 54. | Pénztár, csekkek | 2 881 | 0 | 0 | 2 881 |
| 55. | Bankbetétek | 359 290 | 674 | 0 | 359 964 |
| 56. | C. Aktív időbeli elhatárolások (57.-59. sorok) | **62 061** | **122** | **0** | **62 183** |
| 57. | Bevételek aktív időbeli elhatárolása | 61 273 | 0 | 0 | 61 273 |
| 58. | Költségek, ráfordítások aktív időbeli elhatárolása | 788 | 122 | 0 | 910 |
| 59. | Halasztott ráfordítások | 0 | 0 | 0 | 0 |
| **60.** | ESZKÖZÖK ÖSSZESEN (01.+29.+56. sor) | **2 057 746** | **196 630** | **-130 124** | **2 124 252** |

###### **MÉRLEG „A” változat**

###### **Források (passzívák)**

adatok EFt-ban

|  |  |  |  |  |  |
| --- | --- | --- | --- | --- | --- |
| **Sor-**  **szám** | A tétel megnevezése | Könyv szerinti érték Várpalotai Közszolgáltató Nonprofit Kft. | **Átalakulással megszűnő Gazdasági Társaság** | **Különbözetek** | Vagyonértékelés szerinti érték Várpalotai Közszolgáltató Nonprofit Kft. |
| a | b | c | d | e | g |
| **61.** | **D. Saját tőke (62.+64.+65.+66.+67.+68.+71.sor)** | **960 820** | **35 926** | **-14 363** | **982 383** |
| 62. | I. Jegyzett tőke | 432 450 | 3 000 | -1 200 | 434 250 |
| 63. | 54. sorból:  visszavásárolt tulajdoni részesedés névértéken | 0 | 0 | 0 | 0 |
| 64. | II. JEGYZETT, DE MÉG BE NEM  FIZETETT TŐKE (-) | 0 | 0 | 0 | 0 |
| 65. | III. TŐKETARTALÉK | 39 115 | 36 225 | -14 490 | 60 850 |
| 66. | IV. EREDMÉNYTARTALÉK | 402 494 | -3 299 | 1 327 | 400 522 |
| 67. | V. LEKÖTÖTT TARTALÉK | 86 761 | 0 | 0 | 86 761 |
| 68. | VI. ÉRTÉKELÉSI TARTALÉK | 0 | 0 | 0 | 0 |
| 69. | 1. Értékhelyesbítés értékelési tartaléka | 0 | 0 | 0 | 0 |
| 70. | 2. Valós értékelés értékelési tartaléka | 0 | 0 | 0 | 0 |
| 71. | VII. ADÓZOTT EREDMÉNY | 0 | 0 | 0 | 0 |
| 72. | E. Céltartalékok (73.-75. sorok) | **165 191** | **0** | **0** | **165 191** |
| 73. | Céltartalék a várható kötelezettségekre | 17 273 | 0 | 0 | 17 273 |
| 74. | Céltartalék a jövőbeni költségekre | 147 918 | 0 | 0 | 147 918 |
| 75. | Egyéb céltartalék | 0 | 0 | 0 | 0 |
| **76.** | **F. Kötelezettségek (77.+82.+92. sor)** | **921 685** | **155 754** | **-115 761** | **961 678** |
| **77.** | 1. **HÁTRASOROLT KÖTELEZETTSÉGEK**   **(78.-81. sorok)** | 0 | 0 | 0 | 0 |
| 78. | Hátrasorolt kötelezettségek kapcsolt vállalko-  zással szemben | 0 | 0 | 0 | 0 |
| 79. | Hátrasorolt kötelezettségek jelentős tulajdoni viszonyban lévő vállalkozással szemben | 0 | 0 | 0 | 0 |
| 80. | Hátrasorolt kötelezettségek egyéb részesedési  viszonyban lévő vállalkozással szemben | 0 | 0 | 0 | 0 |
| 81. | Hátrasorolt kötelezettségek egyéb gazdálkodó-  val szemben | 0 | 0 | 0 | 0 |

adatok EFt-ban

|  |  |  |  |  |  |
| --- | --- | --- | --- | --- | --- |
| **Sor-**  **Szám** | A tétel megnevezése | Könyv szerinti érték Várpalotai Közszolgáltató Nonprofit Kft. | **Átalakulással megszűnő Gazdasági Társaság** | **Különbözetek** | Vagyonértékelés szerinti érték Várpalotai Közszolgáltató Nonprofit Kft. |
| a | b | c | d | e | g |
| 82. | II. HOSSZÚ LEJÁRATÚ KÖTELEZETTSÉGEK  (83.-91. sorok) | **464 528** | **0** | **0** | **464 528** |
| 83. | Hosszú lejáratra kapott kölcsönök | 0 | 0 | 0 | 0 |
| 84. | Átváltoztatható és átváltozó kötvények | 0 | 0 | 0 | 0 |
| 85. | Tartozások kötvénykibocsátásból | 0 | 0 | 0 | 0 |
| 86. | Beruházási és fejlesztési hitelek | 0 | 0 | 0 | 0 |
| 87. | Egyéb hosszú lejáratú hitelek | 0 | 0 | 0 | 0 |
| 88. | Tartós kötelezettségek kapcsolt  vállalkozással szemben | 0 | 0 | 0 | 0 |
| 89. | Tartós kötelezettségek jelentős tulajdoni részesedési viszonyban lévő vállalkozásokkal szemben | 0 | 0 | 0 | 0 |
| 90. | Tartós kötelezettségek egyéb részesedési  viszonyban lévő vállalkozással szemben | 0 | 0 | 0 | 0 |
| 91. | Egyéb hosszú lejáratú kötelezettségek | 464 528 | 0 | 0 | 464 528 |
| 92. | III. RÖVID LEJÁRATÚ KÖTELEZETTSÉGEK  (93. és 95.-102. sorok) | **457 157** | **155 754** | **-115 761** | **497 150** |
| 93. | Rövid lejáratú kölcsönök | 0 | 0 | 0 | 0 |
| 94. | 93. sorból: az átváltoztatható ás átváltozó kötvények | 0 | 0 | 0 | 0 |
| 95. | Rövid lejáratú hitelek | 0 | 0 | 0 | 0 |
| 96. | Vevőktől kapott előlegek | 0 | 0 | 0 | 0 |
| 97. | Kötelezettségek áruszállításból és szolgál-  tatásból (szállítók) | 201 523 | 22 259 | 0 | 223 782 |
| 98. | Váltótartozások | 0 | 0 | 0 | 0 |
| 99. | Rövid lejáratú kötelezettségek kapcsolt  vállalkozással szemben | 0 | 0 | 0 | 0 |
| 100. | Rövid lejáratú kötelezettségek jelentős tulajdoni részesedési viszonyban lévő vállalkozásokkal szemben | 0 | 115 761 | -115 761 | 0 |
| 101. | Rövid lejáratú kötelezettségek egyéb részese-  dési viszonyban lévő vállalkozással szemben | 0 | 0 | 0 | 0 |
| 102. | Egyéb rövid lejáratú kötelezettségek | 255 634 | 17 734 | 0 | 273 368 |
| **103.** | **G. Passzív időbeli elhatárolások (104.-106. sorok)** | **10 050** | **4 950** | **0** | **15 000** |
| 104. | Bevételek passzív időbeli elhatárolása | 4 | 0 | 0 | 4 |
| 105. | Költségek, ráfordítások passzív időbeli  elhatárolása | 4 659 | 4 950 | 0 | 9 609 |
| 106. | Halasztott bevételek | 5 387 | 0 | 0 | 5 387 |

|  |  |  |  |  |  |
| --- | --- | --- | --- | --- | --- |
| **107.** | FORRÁSOK ÖSSZESEN (61.+72.+76.+103. sor) | **2 057 746** | **196 630** | **-130 124** | **2 124 252** |

**5./ A tőkeszerkezet átrendezésének okai és megvalósításának módja:**

A VHG Kft. beolvadás előtti jegyzett tőkéje 3.000 EFt, a VKSZN Kft. egyesülés előtti jegyzett tőkéje 432.450 EFt. A VHG Kft. jegyzett tőkéjéből 1.800 EFt. Várpalota Város Önkormányzata, míg 1.200 EFt. a VKSZN Kft. tulajdonában van. Beolvadás esetében a jogutód társaság jegyzett tőkéjének meghatározása során nem lehet figyelembe venni a beolvadó társaság azon vagyoni részesedésének értékét, amely az átvevő társaság tulajdonában van.

A jogutód VKSZN Kft. jegyzett tőkéjének meghatározása során a VHG Kft. jegyzett tőkéjéből csak a Várpalota Város Önkormányzata tulajdonában lévő 1.800 eFt. értékű jegyzett tőke értéke vehető figyelembe, a VKSZN Kft, mint jogutód társaság tulajdonában lévő 1.200 eFt. értékű jegyzett tőke pedig nem vehető figyelembe. Emiatt a jogutód VKSZN Kft. beolvadás utáni jegyzett tőkéjét 434.250 eFt. összegben indokolt meghatározni, tehát az egyszemélyes tulajdonos Várpalota Város Önkormányzata üzletrésze is ugyanekkora összegre emelkedik.

**6./ A vagyonmérleg- és vagyonleltár-tervezetek ellenőrzése**:

A vagyonmérleg- és vagyonleltár-tervezeteket független könyvvizsgálóval ellenőriztetni kell. Független könyvvizsgálóként javasoljuk megbízni Kocsisné Pálffy Gabriella (tagszáma: 000696, igazolvány száma: 000555, lakcíme: 8226 Alsóőrs, Sarló u. 8.) könyvvizsgálót, aki az előzetes megkeresésre úgy nyilatkozott, hogy a könyvvizsgálatot vállalja és megbízásával kapcsolatban kizáró vagy összeférhetetlenségi körülmény nem áll fenn.

Az egyesülésben résztvevő társaságok felügyelő bizottságai a beolvadásról szóló végleges döntés meghozatalát megelőzően a vagyonmérleg- és vagyonleltár-tervezeteket – mivel mindkét társaság felügyelő bizottsága ugyanazon tagokból áll – együttes ülésükön ellenőrzik.

**7./ Az egyesülési döntések meghozatalát követő feladatok**:

Az egyesülésben részt vevő társaságok megállapodása szerint kijelölt társaság az átvevő (jogutód) társaság létesítő okiratának aláírását követő nyolc napon belül köteles a Cégközlönynél közlemény közzétételét kezdeményezni, amelyet két egymást követő lapszámban kell közzétenni. A megfelelő tartalmú közlemény közzétételének kezdeményezésével ebben az esetben célszerűen az átvevő és jogutód VKSZN Kft. egyesülésben részt vevő tagot kijelölni.

A beolvadás elhatározásáról az egyesülésről véglegesen döntő döntéshozó szervi ülést követően tizenöt napon belül tájékoztatni kell az egyesülésben részt vevő társaságoknál működő munkavállalói érdekképviseleti szerveket, valamint szükség szerint a munkavállalókat. A tájékoztatás megtörténtéért az egyesülésben részt vevő társaságok ügyvezetői a felelősek.

Az egyesülés a részt vevő társaságokkal szemben fennálló követeléseket nem szünteti meg. Az a hitelező, akinek az egyesüléssel érintett társasággal szemben fennálló követelése az egyesülésről hozott döntés első közzétételét megelőzően keletkezett, követelése erejéig az egyesülésben részt vevő társaságtól a döntés második közzétételét követő harmincnapos jogvesztő határidőn belül megfelelő biztosítékot követelhet, ha az egyesülés követelésének kielégítését veszélyezteti. Ha a tag helytállási kötelezettsége az egyesülésben részt vevő társaság kötelezettségeiért a társaság fennállása alatt korlátozott, a biztosíték nyújtására vonatkozó szabályokat csak akkor kell alkalmazni, ha az egyesülésről szóló döntés meghozatalakor a jogelőd társaságnak a saját tőke felénél magasabb köztartozása van, amelyre halasztást, fizetési könnyítést nem kapott, vagy az egyesülésről szóló döntés meghozatalakor a hitelező egyébként nem rendelkezik az egyesüléshez kapcsolódó kockázattal arányos biztosítékkal, vagy az egyesülésben részt vevő társaság egyesülés utáni pénzügyi, vagyoni helyzetére figyelemmel indokolt a biztosítékadás.

A két egyesülésben részt vevő társaság pénzügyi-vagyoni helyzetét figyelembe véve ilyen hitelezői igény nem várható, azonban csak a kétszeri közzétételt követő harminc nap lejárta után lehet erről ügyvezetői nyilatkozatot tenni és a cégváltozási iratokat a cégbírósághoz benyújtani, amelynek valószínű időpontja 2019. június közepe. A cégváltozási iratokat a jogutód VKSZN Kft. ügyvezetésének kell a cégbírósághoz benyújtani.

A változás bejegyzési eljárásban a jogutód VKSZN Kft. cégadatai változásának bejegyzésével egyidejűleg a jogelőd VHG Kft. a cégbíróság a cégnyilvántartásból a jogutód feltüntetése mellett törli. Beolvadás esetén az átvevő társaságot a beolvadás bejegyzésekor a cégbíróság nem törli a nyilvántartásból. A változások bejegyzésig, illetve a beolvadó cég törléséig mindkét érintett társaság változatlan formában folytatja tevékenységét.

Várpalota, 2019. április 26.

Beolvadó társaság képviseletében: Átvevő társaság képviseletében:

Lakatos Tamás Horváth Tamás József

ügyvezető ügyvezető